Harry Morgan

Harry Morgan, vlastným menom Harry Bratsburg (* 10. apríl 1915, Detroit, Michigan, USA – † 7. december 2011http://www.serialzone.cz/clanek/672-zemrel-harry-morgan-plukovnik-potter-ze-serialu-mash/, Los Angeles, Kalifornia) bol americký herec, ktorý sa preslávil predovšetkým ako plukovník Potter v americkom seriáli M*A*S*H.

 Životopis 
Narodil sa v Detroite v štáte Michigan. V roku 1933 vyštudoval Muskegon High School. V roku 1937 debutoval v divadle v New Yorku. Vo filmoch hral najskôr ako "Henry Morgan" a neskôr "Harry Morgan".

Najväčšiu slávu mu získal seriál M*A*S*H, kde najprv hral bláznivého generála a neskôr plukovníka Pottera. V roku 1980 získal za postavu Shermana T. Pottera cenu Emmy. V roku 1983 po skončení 11. série seriálu M*A*S*H bol jedným z tých, ktorí chceli pokračovať v natáčaní ďalších dielov, ale hlavní herci seriálu už ďalej natáčať nechceli. Vznikol preto nový seriál After M*A*S*H. Ďalej vystupoval napríklad v animovanom seriáli Simpsonovci, alebo vo filme Záťah. Od roku 2002 bol na dôchodku. 

Zomrel 7. decembra 2011 vo svojom dome v Brentwoode na zápal pľúc vo veku 96 rokov.

 Referencie 

 Iné projekty 

 Externé odkazy 



 Zdroj 

Kategória:Televízni herci USA
Kategória:Divadelní herci USA
Kategória:Filmoví herci USA
Kategória:Televízni režiséri USA
Kategória:Držitelia ceny Emmy
Kategória:Osobnosti z Detroitu
Kategória:Úmrtia na pneumóniu